потребление в КНР. Сметнато беше също така, че този производствен капацитет ще продължи да се увеличава, като от 2,5 млн. тона през 2014 г. достигне 2,8 млн. тона през 2018 г., докато нарастването на вътрешното потребление едва ли ще е достатъчно, за да поеме изцяло увеличението на капацитета (77). Потреблението на Съюза на продукта, предмет на прегледа, възлиза на около 85 600 тона.
 (159)
 В своето окончателно определение по антидъмпинговото разследване и разследването във връзка с изравнителни мита относно алуминиево фолио на джъмбо ролки Комисията за международна търговия на САЩ оцени — въз основа на отговори, дадени от износители и производители в КНР — свободния капацитет в КНР за 2017 г. и 2018 г. съответно на 161 233 тона и 157 305 тона (78), което значително надхвърля търсенето от страна на ЕС.
 (160)
 Освен това в отговорите, получени от четирите групи производители в КНР, които представиха отговори за определянето на извадка, беше потвърдено, че те разполагат със свободен капацитет от около 25 % средно.
 (161)
 Въз основа на това Комисията констатира, че в КНР съществува значителен свръхкапацитет и следователно е много вероятно обемите на вноса значително да нараснат и да упражняват засилен ценови натиск, в случай че антидъмпинговите мерки бъдат отменени.
 (162)
 Предоставената от заявителите информация в тази връзка не беше оспорена от заинтересованите страни Комисията не установи доказателства, които да противоречат на тази информация.
 3.7.2. Привлекателност на пазара на Съюза
 (163)
 С цел да се установят вероятните промени във вноса, в случай че мерките бъдат отменени, Комисията анализира привлекателността на пазара на Съюза по отношение на цените.
 (164)
 В това отношение анализът на китайските статистически данни за експортната цена не са от полза, тъй като в КНР суровината и готовият продукт се отчитат в едни и същи кодове по ХС.
 (165)
 От анализа обаче на представените от китайските производители отговори за определянето на извадка е видно, че те начисляват за пазара на ЕС цени, които са средно по-високи от цените за пазарите на други трети държави и за вътрешния пазар, независимо от действащите мерки. Действително цените за пазара на ЕС са били средно с 5 %—10 % по-високи от цените за други трети държави и средно с 20 %—25 % по-високи от цените за вътрешния пазар.
 (166)
 Както е посочено в искането за преглед, както Турция, така и Индия прилагат антидъмпингови мерки по отношение на алуминиево фолио от КНР — съответно от 2014 г. и от 2017 г. Ако се допусне срокът на действие на мерките на ЕС по отношение на алуминиевото фолио за домакински цели да изтече, съществуването на мерки срещу вноса на тези други пазари и привлекателността на пазара на ЕС от гледна точка на цената много вероятно ще предизвикат пренасочване на продажбите към пазара на ЕС.
 (167)
 Значителните обеми на износа и пазарните дялове на КНР през първоначалния разследван период (12 994 тона, 13,4 %),както и продължаващият износ на продукта, предмет на прегледа, от КНР за пазара на Съюза през разглеждания период (1 519 тона, 1,8 %) дават основание на Комисията да направи заключението, че пазарът